રોહિત શર્માએ રેકોર્ડ ચોથી ટી-૨૦ સદી ફટકારવાની સાથે સૌથી વધુ રન બનાવવાના મામલે બીજા સ્થાને પહોંચી ગયો છે. રોહિત શર્માએ આ મેચમાં ૧૧૧ રન બનાવતાં તેના ૮૬ મેચની ૭૯ ઇનિંગમાં ૨,૨૦૩ રન થઈ ગયા છે અને તે હવે ન્યૂઝીલેન્ડના ઓપનર ર્માિટન ગપ્તિલથી પાછળ છે. ગપ્તિલે ૭૫ મેચની ૭૩ ઇનિંગમાં ૨,૨૭૧ રન બનાવ્યા છે. રોહિત શર્મા આ મેચ પહેલાં ૨૦૯૨ રન સાથે પાંચમા સ્થાને હતો. રોહિત શર્માએ આ મેચમાં ૧૧ રન બનાવવાની સાથે જ વિરાટ કોહલીને પાછળ છોડતાં ભારત તરફથી ટી-૨૦ આંતરરાષ્ટ્રીય ક્રિકેટમાં સૌથી વધુ રન બનાવનાર બેટ્સમેન બન્યો હતો. વિરાટ કોહલીએ ૬૨ મેચની ૫૮ મિનિટમાં ૨,૧૦૨ રન બનાવ્યા છે. રોહિતે ત્યારબાદ રોહિતે ૪૮ રન પૂર્ણ કરવાની સાથે જ સૌથી વધુ રન બનાવવાના મામલે મેક્કુલમને પાછળ છોડી ત્રીજા સ્થાને પહોંચી ગયો હતો. રોહિતે તે પછી ૯૮ રને પહોંચ્યો ત્યારે તેણે પાકિસ્તાનના શોએબ મલિકને પાછળ છોડયો હતો. મલિકે ૨,૧૯૦ રન બનાવ્યા છે. હવે ટી-૨૦ ઇન્ટરનેશનલમાં ૨,૨૦૦થી વધુ રન બનાવવાના મામલે ગપ્તિલ બાદ બીજો બેટ્સમેન બની ગયો છે. રોહિત શર્માએ આ મેચ દરમિયાન ત્રીજો છગ્ગો ફટકારવાની સાથે બ્રેન્ડન મેક્કુલમને પાછળ છોડયો હતો. મેક્કુલમે ૭૧ મેચની ૭૦ ઇનિંગમાં ૯૧ છગ્ગા ફટકાર્યા હતા. રોહિત શર્માએ ૮૬મી મેચની ૭૯મી ઇનિંગ દરમિયાન ત્રીજો છગ્ગો ફટકારતાં તેના કુલ છગ્ગાની સંખ્યા ૯૨ થઈ હતી. તે સૌથી વધુ છગ્ગા ફટકારવાના મામલે ત્રીજા સ્થાને પહોંચી ગયો હતો. રોહિતે આ મેચમાં કુલ સાત છગ્ગા ફટકાર્યા હતા જેને કારણે તેના કુલ છગ્ગાની સંખ્યા ૯૬ થઈ ગઈ છે. રોહિતથી વધુ છગ્ગા ગપ્તિલ અને ગેલ આગળ છે. બંનેએ ૧૦૩-૧૦૩ છગ્ગા ફટકાર્યા છે. રોહિત શર્મા પાસે હવે આગામી ૧૧ નવેમ્બરે વિન્ડીઝ સામેની સિરીઝની ત્રીજી ટી-૨૦ મેચમાં આ રેકોર્ડ તોડવાની તક છે.